SET ปิดบวกกว่า 14 จุด ตาม”ดาวฟิวเจอส์” พุ่ง230จุด หลังสถานการณ์การค้าสหรัฐฯ-จีนฉายแววสดใส
SET ปิดบวกกว่า 14 จุด ตาม"ดาวฟิวเจอส์" พุ่ง230จุด หลังสถานการณ์การค้าสหรัฐฯ-จีนฉายแววสดใส โดยดัชนีปิดตลาดวันนี้ ที่ระดับ 1,681.84 จุด บวก 14.29 จุด หรือ 0.86% มูลค่าการซื้อขาย 6.09 หมื่นล้านบาท
2 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,681.84 จุด บวก 14.29 จุด หรือ 0.86% มูลค่าการซื้อขาย 6.09 หมื่นล้านบาท ขณะที่ดัชนีดาวโจนส์ล่วงหน้า (Dow Jones Futures) ณ เวลา 17.31 น. (ตามเวลาประเทศไทย) บวก 231 จุด หรือ 0.91% สู่ระดับ 25,556.00 จุด
10 หุ้นดันดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) เปิดเผยว่า ตลาดหุ้นไทยวันนี้ผันผวนอยู่ในแดนบวก โดยได้รับปัจจัยสนับสนุนจากคืนที่ผ่านมาประธานาธิบดีโดนัลด์ ทรัมป์ แห่งสหรัฐทวีตข้อความว่าได้สนทนาทางโทรศัพท์กับประธานาธิบดีสีจิ้นผิงของจีนเพื่อแก้ไขความขัดแย้งทางการค้าระหว่างสหรัฐและจีน ซึ่งการหารือดังกล่าวเป็นไปด้วยดี
อย่างไรก็ตาม ยังคงต้องติดตามการเลือกตั้งกลางเทอมของสหรัฐฯในวันที่ 6 พ.ย.นี้ ว่าจะออกมาในทิศทางได ซึ่งหากออกมาตามที่โพลประเมินพรรคเดโมแครตจะชนะในสภาล่าง (ส.ส.) แต่พรรครีพับลิกันจะชนะในสภาบน (ส.ว.) ก็อาจมีผลต่อการทำนโยบายแบบสุดโต่งของประธานาธิบดีทรัมป์ที่ดำเนินมาตลอดในช่วงที่ผ่านมา
สำหรับแนวโน้มการลงทุนในสัปดาห์หน้า น.ส.ธีรดา คาดว่ายังจะเคลื่อนไหวอยู่ในทิศทาง Sideway up อยู่ โดยยังได้รับปัจจัยบวกจากความขัดแย้งทางการค้าระหว่างสหรัฐและจีนที่ผ่อนคลายลง พร้อมให้แนวต้าน 1,700 จุด แนวรับ 1,645 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
ADVANC มูลค่าการซื้อขาย 4,071.88 ล้านบาท ปิดที่ 189 บาท ลดลง 7.50 บาท
PTT มูลค่าการซื้อขาย 3,832.62 ล้านบาท ปิดที่ 49.75 บาท เพิ่มขึ้น 0.25 บาท
PTTEP มูลค่าการซื้อขาย 3,135.98 ล้านบาท ปิดที่ 141 บาท เพิ่มขึ้น 3 บาท
CPALL มูลค่าการซื้อขาย 3,100.32 ล้านบาท ปิดที่ 68.50 เพิ่มขึ้น 0.50 บาท
KBANK มูลค่าการซื้อขาย 1,886.24 ล้านบาท ปิดที่ 204 บาท เพิ่มขึ้น 1 บาท
 
ตลาดหุ้นเอเชีย
